Saya mau tau Penutupan dan perobohan dari Ampang Park. Jelaskan dalam bahasa melayu

Selepas kegagalan rayuan, pengambilan tanah untuk Ampang Park telah dibenarkan. Oleh kerana itu, pemilik kedai di dalam kompleks tersebut mula berpindah secara perlahan ke lokasi yang tidak tentu. Pada 29 November 2017, semua pemilik kedai dalam kompleks beli belah tersebut telah menerima notis bahawa Ampang Park akan berhenti beroperasi pada 31 Disember 2017 dan bekalan elektrik serta air dijangka akan dipotong pada keesokan hari. Pada 26 Disember 2017, 70% pemilik telah berpindah, manakala yang lain, memilih untuk kekal sehingga hari terakhir operasi.

Pada hari-hari terakhir yang sebelum penutupannya, Ampang Park telah dipenuhi sesak oleh orang ramai, dengan pengunjung yang mengambil gambar-gambar terakhir manakala yang lain mengambil kesempatan kepada jualan penghabisan stok. Ampang Park telah ditutup tirainya selepas hampir 45 tahun beroperasi.

Selepas Penutupan, Perobohan, Keadaan semasa

Selepas sahaja kompleks ditutup, kerja-kerja perobohan telah bermula di dalam struktur. Pada bulan Januari 2018, siling, hiasan lengkapan dan pendawaian elektrik telah mula dialih keluar dari pedalaman pusat beli-belah dan ia telah menimbulkan kebimbangan keselamatan awam. Pada 23 Januari 2018, MRT Corp mengeluarkan satu kenyataan yang memisahkan diri daripada kerja-kerja perobohan di pusat membeli-belah. Disebabkan pengambilan tanah untuk Ampang Park masih belum selesai, MRT Corp tidak dapat melakukan apa-apa kerja pada bangunan itu. Laporan polis juga dibuat sebelum kenyataan dikeluarkan. Selepas pengambilan tanah selesai, Ampang Park telah dikelilingi oleh pagar pembinaan sebelum perobohan bermula pada Mei 2018, proses perobohan mengambil masa 4 bulan untuk selesai.

Pada 30 Mei 2018, Perdana Menteri ke-7, Dr Mahathir mengumumkan pembatalan projek MRT3 serta-merta,  Selepas beberapa perubahan terhadap projek Lalaun MRT Putrajaya, Stesen MRT Ampang Park telah dibuka pada 16 Mac 2023. Bekas tapak Kompleks Ampang Park yang telah dirobohkan, telah menjadi lapangan taman bersifat sementara dengan laluan perjalanan kaki untuk sambungan ke stesen LRT Ampang Park.